# **DECIZIA ETAPEI DE ÎNCADRARE**

## Nr. număr din 29.01.2018

**(PROIECT)**

Ca urmare a solicitării de emitere a acordului de mediu adresate de **Sacota Aurel si sotia Sacota Gabriela**, cu sediul în Str. -, Nr. 90, Peceiu , Judetul Sălaj, , înregistrată la APM Salaj cu nr. 5036/31.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.01.2018, că proiectul: **CONSTRUIRE SALĂ DE EVENIMENTE CU ANEXE**, propus a fi amplasat în intravilanul loc. Crasna, f.n., jud. Sălaj, **nu se supune evaluării impactului asupra mediului şi** **nu se supune evaluării adecvate**.

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto;

 b) Caracteristicile proiectului:

b1) mărimea proiectului: prin proiect se propune construirea unei săli de evenimente cu anexe, cu capacitatea de 580 de locuri, regim de înălține Dp și P, zona de la demisol având destinația de anexe.

Clădirea va avea suprafața construită de 922.35 mp și va cuprinde următoarele:

DEMISOL PARȚIAL: 3 holuri + casa scării, 2 grupuri sanitare, 4 vestiare, 2 dușuri, magazie băuturi, magazie alimente cu cameră frigorifică, cameră centrală termică;

PARTER: sală de evenimente, bar, bucătărie, terasă, 2 holuri, 2 casa scării.

Accesul pietonal și carosabil se va realiza din strada existentă.

b2) cumularea cu alte proiecte: nu este cazul.

b3) utilizarea resurselor naturale: alimentarea cu apa se va realiza din rețeaua de apă a localității Crasna; curentul electric se va racorda de la rețea de curent electric din zonă; centrală termică pe combustibil solid (cărbune, lemn).

b4) evacuarea apelor uzate:

Apele uzate rezultate de la grupurile sanitare și bucătărie vor fi colectate printr-o canalizare internă și dirijate într-un bazin vidanjabil din beton armat cu volumul de 30 mc, până la realizarea sistemului de canalizare al localității în zona respectivă. Chiuvetele din bucătărie cât și mașina de spălat vase vor fi prevăzute cu un separator de grăsimi.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: în timpul execuției lucrărilor antreprenorul va monta pe amplasament construcții provizorii pentru a servi ca birou pentru documentele șantierului, vestiar și grup sanitar pentru lucrători, o magazie pentru materiale. De asemenea se va executa pe baza unui proiect de specialitate, racord provizoriu la rețeaua de energie electrică din zonă.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 55 din 22.08.2017 emis de Primăria Comunei crasna, terenul este situat în intravilanul loc. Crasna, proprietate privată și liber de sarcini. Amplasamentul este situat la o distanţă de cca. 800 m depărtare de cea mai apropiată locuinţă;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 29.01.2018 au fost solicitate următoarele acte/avize:

* punct de vedere DJCPN Sălaj; aviz ISU, acord tehnic ANIF, aviz amplasament S.C. Compania de Apă Someș S.A.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula